[caption id="attachment_121393" align="alignnone" width="600"] Foto ter illustrasie: Pixabay[/caption]
Dit vandag Wêreld-bipolêredag, wat bewusmaking oor hierdie psigiatriese siekte aanmoedig.
? Die artikel is deur die Huisgenoot-joernalis Pieter van Zyl geskryf. Pieter is ’n 2015/2016-genoot van die Pfizer Mental Health Journalism Awards. Vir hulp bel die Sadag-nommer by 011-234-4837. Het jy ’n geliefde wat met enige soort psigiatriese siekte leef? Stuur jou kontakbesonderhede en kort samevatting van jou ervarings na die skrywer van dié artikel by pvanzyl@huisgenoot.com. Helderberg Uitreik en Wupperthal - NG Kerk Somerset-Wes
admin1Gemeentenuus, Uitreike31/01/2019	Leave a comment0
Te danke aan fantastiese skenking deur gemeentelede van Helderberg Gemeente en Somerset-Wes Moedergemeente kon Helderberg Uitreik se Rampbestuurprojek Dinsdag 29 Januarie met ’n groot vrag babadoeke, formulemelk, afveelappies, sanitêre en ander toiletware, klere, linne en twee kanne diesel na Wupperthal vertrek.
Meer as 70 huishoudings is geraak toe ’n brand aan die einde van Desember op dié sendingdorpie uitgebreek het. Altesaam 53 huise het afgebrand, terwyl 20 broodwinners hul werk verloor het by besighede wat deur die brand verwoes is. Die huishoudings wat geraak is, sluit onder andere vyf babas in.
Dit was baie hartseer om die verwoesting wat deur die brand gesaai is, te sien. Naas die woonhuise, het verskeie geboue op die kerkwerf, soos die pastorie, besoekersentrum en eerste sendingwinkel, afgebrand. Die kerkgebou self is gelukkig nie beskadig nie.
’n Groot verlies vir die gemeenskap is die verwoesting van die basuin-orkes se koperblaasinstrumente. Baie van hierdie instrumente is deur die sendelinge uit Duitsland na Suid-Afrika gebring. Die orkes speel nog tradisionele Duitse Kerkmuskiek. Eerw. Jasmin Redcliffe sou graag wou sien dat hierdie instrumente vervang word, aangesien dit deel van die sendingdorpie se tradisie is. As jy blaasinstrumente het wat nie meer gebruik word nie en jy wil dit graag skenk, handig asb by die kerkkantoor in en merk “Wupperthal”. Ons sal sorg dat dit by die orkes uitkom.
Projekleier: Pia Nänny pia.nanny@gmail.com